***Projekty riešené ako súčasť grantov***

***Vedeckej a edukačnej grantovej agentúry (VEGA)***

**VEGA 1/0097/25 Zmeny a premeny verejných priestorov na území južného Slovenska od 1918 po súčasnosť** / A dél-szlovákiai közterületek változásai és átalakulásai 1918-tól napjainkig

**Cieľ projektu:** Hlavným vedeckým cieľom projektu je preskúmať, ako sa transformovali verejné priestory a ako sa zmenila ich historická pamäť v špecifickom etnickom kontexte južného Slovenska v dôsledku zmeny štátnych hraníc a politických zmien.

**Zodpovedný riešiteľ projektu na PF UJS:** Simon Attila

**Spoluriešitelia z PF UJS:** Vajda Barnabás, Popély Árpád, Szarka László, Bese László

**Doba trvania projektu:** 2025–2028

**PF UJS ako (spolu)riešiteľské pracovisko s prideleným rozpočtom.**

**VEGA 1/0546/25 Konštrukcia identity, menšinové aspekty a naratívne spôsoby v diele Lajosa Grendela**

**Cieľ projektu:** Predmetom projektu je realizácia výskumu životného diela Lajosa Grendela z aspektov konštrukcie identity, minoritného pohľadu, či analýzy naratívnych techník a postupov. Projekt má za cieľ vytvoriť kompletnú bibliografiu spisov autora, aj spisov o autorovi, poskytnúť nové interpretácie. Projekt skúma aj esejistickú, publicistickú a literárnovednú tvorbu L. Grendela, kontext a recepciu jeho tvorby.

**Hlavný žiadateľ projektu:** Filozofická fakulta UK

**Spoluriešitelia z PF UJS:** Doc. Mgr. Anikó Polgár, PhD.

**Doba trvania projektu – Projekt időszak:** 2025–2028

**PF UJS ako (spolu)riešiteľské pracovisko bez prideleného rozpočtu.**

**VEGA 1/0051/25 „Model rozvoja digitálnych kompetencií budúcich učiteľov prírodných vied“** (Development of the Digital Competence in Future Science Teachers)

**Cieľ projektu:** Hlavným cieľom projektu je výskumne overiť účinnosť vytvorenej knižnice rozvoja digitálnych kompetencií (KRDK) budúcich učiteľov prírodných vied v súlade s Európskym rámcom digitálnych kompetencií pre učiteľov (DigCompEdu). Cieľom iniciačnej fázy je analyzovať obsah a rozsah predmetov učiteľského základu a didaktík prírodovedných predmetov so zameraním na možnosti rozvíjania digitálnych kompetencií študentov učiteľstva. Analýza bude zameraná i na úroveň digitálnych kompetencií študentov učiteľstva, ktorá bude zisťovaná prieskumom SELFIE a dotazníkom DigCompEdu Chek-in. Realizačná fáza si kladie za cieľ vytvoriť knižnicu rozvoja digitálnych kompetencií, ktorú budú tvoriť didaktické prostriedky a vzdelávacie materiály pre vybrané témy, ako napr. príručky, pracovné listy, metodiky, návody a pracovné postupy, samoinštrukčné interaktívne cvičenia, animácie, testy, odkazy na webové stránky. Cieľom analytickej fázy je spracovanie a analýza získaných údajov prieskumom SELFIE a dotazníkom šetrením DigCompEdu Chek-in, porovnanie úrovne digitálnych kompetencií študentov učiteľstva zapojených do výskumu pred kurzom a po kurze (experimentálnom zásahu) a vyhodnotiť účinnosť kurzu so zameraním na postoje a názory študentov na výučbu prostredníctvom KRDK. Cieľom implementačnej fázy je získané výsledky výskumu implementovať do optimalizovanej KRDK publikovanej v prostredí LMS Moodle na všetkých inštitúciách zapojených do projektu. Diseminačná fáza projektu si okrem publikovania výstupov v časopisoch a na konferenciách národnej a medzinárodnej úrovne, kladie za cieľ vytvoriť analytickú správu pre fakulty pripravujúce budúcich učiteľov obsahujúcu odporúčania z hľadiska možností rozvoja digitálnych kompetencií študentov učiteľstva. Poznatky z riešenia projektu budú východiskom aj pre ďalšie vzdelávanie učiteľov a pre prípravu digitálnej učebnice v nadväzujúcom projekte, napr. KEGA.

**Hlavný žiadateľ projektu:** Prírodovedecká fakulta UPJŠ

**Zodpovedný riešiteľ projektu na PF UJS:** Mgr. Katarína Szarka, PhD.

**Spoluriešitelia z PF UJS:** Mgr. Katarína Szarka, PhD., Dr. habil. PaedDr. Horváth Kinga, PhD., prof. Dr. Péter Tóth, PhD., RNDr. Eva Tóthová Tarová, PhD., Mgr. Ladislav Jaruska, PhD.

**Doba trvania projektu:** Január 2025 – december 2027

**PF UJS ako (spolu)riešiteľské pracovisko s prideleným rozpočtom.**